stanford-oval/wikipedia huggingface dataset:
Claude Frollo
Disney-elokuvassa

Disneyn elokuvassa Notre Damen kellonsoittaja Frollo kuvattiin säälimättömänä ja omahyväisenä Pariisin oikeusministerinä ja tuomarina, jolla oli vahva jumalkompleksi ja syvä usko siihen, että hänen tekonsa ovat Jumalan oikeuttamia. Frolloa on pidetty yhtenä ilkeimmistä ja pahimmista Disneyn konnista koskaan. Romaanissa Frollo oli aluksi hyvä Quasimodoa kohtaan ja muuttui pahaksi vasta alettuaan himoita Esmeraldaa. Elokuvassa Frollo oli paha alusta alkaen.
Elokuvan alussa Frollo jahtasi mustalaisnaista, joka kantoi epämuodostunutta lastaan mukanaan. Frollo aiheutti naisen kuoleman ja yritti tappaa myös lapsen, mutta Notre Damen arkkidiakoni esti tämän. Frollo suostui kasvattamaan lapsen Notre Damen katedraaliin suljettuna ja nimesi hänet Quasimodoksi. Frollo ohjeisti Quasimodoa olemaan poistumatta katedraalista ja valehteli tälle, että tämä oli hylätty pienenä. Kun Quasimodo oli 20-vuotias, Frollo kohtasi Esmeralda-nimisen mustalaisnaisen, ja tämän tanssiesityksen aikana Frollo ihastui tulisesti Esmeraldaan. Myöhemmin Frollo uskoi tämän olevan hänen koettelemuksensa, ja hän päätti joko saada Esmeraldan väkisin itselleen tai hankkiutua eroon Esmeraldasta. Frollo ei myöskään auttanut Quasimodoa, kun väkijoukko pilkkasi häntä kyttyräselkäisyyden vuoksi. Myöhemmin Frollo suunnitteli hävittävänsä kaikki kaupungin mustalaiset miestensä avulla. Quasimodo pelasti Esmeraldan ja taisteli Frolloa vastaan, joka tunnusti tappaneensa Quasimodon äidin. Frollo melkein onnistui tappamaan Esmeraldan ja Quasimodon, mutta gargoili, jonka päällä hän seisoi petti hänen painostaan, ja Frollo putosi alhaalla olevaan sulaan lyijyyn ja menehtyi.
Disney-elokuvassa > Descendants

Romaanissa Descendants: Isle of the Lost kerrotaan, että Claude Frollo on herätetty uudelleen henkiin ja vangittu Isle of the Lostille. Frollolla on Claudine-niminen tytär, joka toimii Dragon Hallin kellonsoittajana. Frollo pitää saarella pientä kauppaa, joka myy ranskalaista ruokaa saaren asukkaille.
Crissay-sur-Manse

Crissay-sur-Manse
Crissay-sur-Manse on Ranskan kunta Centre-Val de Loiren hallintoalueella Indre-et-Loiren departementissa. Noin 40 kilometriä lounaaseen Toursin kaupungista sijaitsevan kunnan asukasluku vuonna 2014 oli 101. Kunta kuuluu departementissaan Chinonin kantoniin Chinonin arrondissementissa.
Loire-jokeen virtaavan Viennen sivujoki Manse kulkee Crissay-sur-Mansen läpi.
Kunta kuuluu kauneimpien ranskalaiskylien järjestöön Les Plus Beaux Villages de France. Samassa departementissa noin 35 kilometriä länsilounaaseen sijaitsee toinen järjestön jäseneksi päässyt kylä, Candes-Saint-Martin.
Aiheesta muualla

Kuvia tai muita tiedostoja aiheesta Crissay-sur-Manse Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Candes-Saint-Martin
Käännös suomeksi
Dansk Melodi Grand Prix 1999

| Eurovision laulukilpailu 1999  Tanskan euroviisukarsinta> Dansk Melodi Grand Prix 1999 |
| --- | --- |
Päivämäärä:  13. maaliskuuta 1999
Tapahtumapaikat:  DR:n studio, Kööpenhamina
Juontaja(t):  Keld Heick
Kapellimestari:  Ken Børjesen
Voittaja:  Trine Jepsen & Michael Teschl ”Denne gang”
Tanska Eurovision laulukilpailussa Virallinen verkkosivusto 
 ◄ 1997  2000 ► 
Dansk Melodi Grand Prix 1999 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 1999. Viiden kappaleen välinen kilpailu pidettiin 13. maaliskuuta Tanskan yleisradioyhtiö DR:n studiossa Kööpenhaminassa. Voittajan valitsivat yhdessä puhelinäänestäjät ja raati, johon kuuluivat Anders Frandsen, Carola Häggkvist, Johnny Reimar, Anne Herdorf, Ann-Louise ja Alex Nyborg Madsen. Puhelinäänestyksessä Tanska oli jaettu neljään alueeseen, joista kunkin puhelinäänestystulos muutettiin pisteiksi kaavalla 12-10-8-6-4. Myös raati pisteytti kappaleet samalla kaavalla. Kilpailun voitti duo Trine Jepsen & Michael Teschl kappaleella "Denne gang", joka käännettiin kansainvälistä Eurovision laulukilpailua varten englanniksi nimellä "This Time I Mean It". Kilpailua seurasi 1 384 000 katsojaa.
Tulos

| Numero | Artisti | Kappale | Lauluntekijä(t) | Pisteet | Sija |
| --- | --- | --- | --- | --- | --- |
| 1 | Stine Findsen | "Flammer under vand" | Søren Bundgaard | 42 | 3 |
| 2 | Clark Best | "Kys mig i nat" | Thomas Negrijn | 30 | 4 |
| 3 | Jacob Haugaard | "3 x euro" | Michael Hardinger, Rasmus Schwenger | 44 | 2 |
| 4 | Trine Jepsen & Michael Teschl | "Denne gang" | Ebbe Ravn | 60 | 1 |
| 5 | Susanne Marcussen | "To hjerter" | Tamra Rosanes, Susanne Marcussen | 24 | 5 |
| Pistetaulukko> Numero | Pistetaulukko> Kappale | Pistetaulukko> Raatiäänet | Pistetaulukko> Jyllanti | Pistetaulukko> Fyn | Pistetaulukko> Sjælland | Pistetaulukko> Pääkaupunkialue | Pistetaulukko> Yht. |
| --- | --- | --- | --- | --- | --- | --- | --- |
| 1 | "Flammer under vand" | 10 | 8 | 8 | 8 | 8 | 42 |
| 2 | "Kys mig i nat" | 8 | 6 | 6 | 6 | 4 | 30 |
| 3 | "3 x euro" | 4 | 10 | 10 | 10 | 10 | 44 |
| 4 | "Denne gang" | 12 | 12 | 12 | 12 | 12 | 60 |
| 5 | "To hjerter" | 6 | 4 | 4 | 4 | 6 | 24 |
Aiheesta muualla

Koko karsintafinaali DR:n sivuilla
Dansk Melodi Grand Prix
| --- | --- |
1950-luku:   1957  1958  1959 
1960–luku:   1960  1961  1962  1963  1964  1965  1966  1967– 
1970–luku:   –1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Debi Mae West

| Debi Mae West |
| --- | --- |

Henkilötiedot
Syntynyt: 29. marraskuuta 1963 
Ammatti:  ääninäyttelijä
Näyttelijä
Taiteilijanimet:  Eid Lakis, Mae Zadler
Aktiivisena:  1997–
Merkittävät roolit:  Lucky (101 dalmatialaista) Meryl Silverburgh (Metal Gear Solid 4: Guns of the Patriots)
Palkinnot
 Spike Video Game (2008) 
Aiheesta muualla
Viralliset kotisivut
IMDb 
Debi Mae West (s. 29. marraskuuta 1963) on yhdysvaltalainen Spike Video Game Award -palkittu ääninäyttelijä, joka tunnetaan kenties parhaiten ääniroolistaan Meryl Silverburghina Metal Gear -videopelisarjassa. Hänellä oli myös rooli 101 dalmatialaista -piirrossarjassa ja hän on vieraillut animaatioissa, kuten Teräsmies, Drawn Together ja Harvey Birdman, Attorney at Law. Enimmäkseen West on tehnyt äänirooleja videopeleihin.
Daniel Albrecht

| Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Mitalit> Maa:   Sveitsi.Miesten alppihiihto.MM-kilpailut  | Maa:   Sveitsi> Miesten alppihiihto. |
| --- | --- | --- | --- |
|  Kultaa | Åre 2007 | superalppiyhdistetty |  |
|  Hopeaa | Åre 2007 | suurpujottelu |  |
|  Pronssia | Åre 2007 | joukkuekilpailu |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Briançonnais 2003 | syöksylasku |  |
|  Kultaa | Briançonnais 2003 | suurpujottelu |  |
|  Kultaa | Briançonnais 2003 | alppiyhdistetty |  |
|  Hopeaa | Briançonnais 2003 | pujottelu |  |
Daniel Albrecht (s. 25. toukokuuta 1983 Fiesch, Sveitsi) on sveitsiläinen uransa lopettanut alppihiihtäjä ja maailmanmestari.
Albrecht voitti alppiyhdistetyn maailmanmestaruuden Åressa 2007 vain 0,08 sekunnin erolla Benjamin Raichiin. Kilpailu laskettiin superyhdistetyn nimellä, eli pujottelulaskuja oli vain yksi. Samoissa kilpailuissa Albrecht saavutti hopeaa suurpujottelussa Aksel Lund Svindalin jälkeen sekä pronssia joukkuekilpailussa. Bormion MM-kilpailuissa 2005 Albrecht sijoittui yhdistetyssä seitsemänneksi ja Torinon olympialaisissa 2006 neljänneksi.
Albrecht saavutti junioreiden MM-kilpailuissa 2004 maailmanmestaruuden syöksylaskussa, suurpujottelussa ja alppiyhdistetyssä; lisäksi hän oli toinen pujottelussa.
Maailmancupissa Albrecht oli toinen syöksylaskussa Lenzerheidessa maaliskuussa 2007. Kaudella 2007–2008 hän voitti superyhdistetyn ja suurpujottelun Beaver Creekissä sekä oli toinen suurpujottelussa Adelbodenissa, yhdistetyssä Wengenissä ja pujottelussa Bormiossa. Maailmancupin kokonaiskilpailussa hän oli seitsemäs, yhdistetyn cupissa kolmas ja suurpujottelucupissa viides.
Albrecht voitti maailmancupkaudella 2008–2009 suurpujottelun Söldenissä ja Alta Badiassa. Hän kaatui pahasti Kitzbühelin syöksylaskun harjoituksissa 22. tammikuuta 2009. Albrechtia pidettiin onnettomuuden jälkeen kolme viikkoa koomassa. Hän toipui onnettomuudesta ja kilpaili maailmancupissa ensimmäisen kerran onnettomuutensa jälkeen joulukuussa 2010.
Albrecht lopetti uransa lokakuussa 2013.
Aiheesta muualla

Virallinen sivusto (saksaksi)
Cécile Goldet

Cécile Goldet (15. maaliskuuta 1914 Pau – 27. lokakuuta 2019 Pariisi) oli ranskalainen poliitikko. Hän istui Ranskan senaatissa sosialistiryhmän jäsenenä vuosina 1979–1986. Hän nousi senaattiin edesmenneen Georges Dayanin tilalle ja edusti siellä Pariisia.
Politiikan ulkopuolella Goldet oli ammatiltaan lääkäri. Hän työskenteli gynekologina vuosina 1940–1982.
David Williams

David Williams -nimisiä henkilöitä:
D. J. Williams (1885–1970), walesilainen kirjailija ja nationalisti
David James ”Tiger” Williams (s. 1954), kanadalainen jääkiekkoilija
David Williams (s. 1980), yhdysvaltalainen pokeri- ja Magic: The Gathering -ammattilainen
David Williams (s. 1955), walesilainen entinen jalkapalloilija ja nykyinen valmentaja
David Williams (s. 1988), australialainen jalkapalloilija
David Lewis-Williams (s. 1934), eteläafrikkalainen arkeologi ja sanien kulttuurin tutkija
David Marshall "Carbine" Williams (1900–1975), yhdysvaltalainen asesuunnittelija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”David Williams”, voi hakea sivunnimihaulla, laajalla sivunnimihaulla tai tekstihaulla.
Claire Danes

| Claire Danes |
| --- | --- |
 Claire Danes vuonna 2015
Henkilötiedot
Syntynyt: 12. huhtikuuta 1979 (ikä 45)  Manhattan, New York, Yhdysvallat
Ammatti:  näyttelijä, tuottaja
Puoliso:  Hugh Dancy (2009–)
Näyttelijä
Merkittävät roolit:  Niin sanottu elämäni William Shakespearen Romeo ja Julia Temple Grandin Isänmaan puolesta
Aiheesta muualla
IMDb 
Elonet
Danes vuonna 2007
Claire Catherine Danes (s. 12. huhtikuuta 1979 Manhattan, New York, Yhdysvallat) on yhdysvaltalainen näyttelijä. Hän on voittanut neljä Golden Globe -palkintoa ja kolme Emmy-palkintoa.
Ura

Danesin ensimmäinen merkittävä roolisuoritus oli televisiosarjassa Niin sanottu elämäni (1994), jossa hän esitti Angela Chasea. Roolistaan hän voitti Golden Globe -palkinnon.
Danesin kenties tunnetuin elokuvarooli oli vuonna 1996 Baz Luhrmannin ohjaamassa elokuvassa Romeo + Julia, jossa hän esitti Juliaa ja Leonardo DiCaprio Romeota. Vuonna 2002 Danes näytteli Clarissa Vaughanin (roolissa Meryl Streep) tytärtä elokuvassa Tunnit, jossa mukana olivat myös Nicole Kidman, Julianne Moore ja Ed Harris. Danes oli mukana elokuvassa Terminator 3: Koneiden kapina vuonna 2003. Vuonna 2004 hän näytteli vuoteen 1660 sijoittuneessa romanttisessa draamaelokuvassa Stage Beauty. Vuonna 2005 hän näytteli Sarah Jessica Parkerin ja Diane Keatonin kanssa elokuvassa Perheen jalokivi. Vuonna 2007 Danes esitti naispääosaa, taivaalta maahan pudonnutta tähteä nimeltä Yvaine, Neil Gaimanin kirjaan pohjaavassa romanttisessa fantasiseikkailussaa Tähtisumua. Hän sai vuonna 2010 Emmy-palkinnon roolistaan HBO:n televisioelokuvassa Temple Grandin.
Danes on pääroolissa vuonna 2011 alkaneessa televisiosarjassa Isänmaan puolesta (engl. Homeland). Hän voitti roolistaan parhaan draamasarjan naispääosan Golden Globen ja Emmyn vuonna 2012 sekä Satellite Awardin vuonna 2011.
Yksityiselämä

Danes seurusteli australialaisen laulaja Ben Leen kanssa lähes kuusi vuotta, mutta pari erosi vuonna 2003. Myöhemmin hän on seurustellut mm. Matt Damonin (tutustuivat Sateentekijän kuvauksissa) kanssa sekä Stage Beauty -elokuvan vastanäyttelijänsä Billy Crudupin kanssa, josta hän erosi joulukuussa 2006.
Heinäkuussa 2007 Danes paljasti seurustelevansa Hugh Dancyn kanssa Late Show with David Letterman -ohjelmassa. Danes ja Dancy avioituivat syyskuussa 2009. Heillä on joulukuussa 2012 syntynyt poika.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1993 | No Room for Opal | No Room for Opal | Gail |
| 1994 | Pikku naisia | Little Women | Beth March |
| 1995 | Elämän tilkkutäkki | How to Make an American Quilt | Glady Jo Cleary nuorena |
| 1995 | Joululoma | Home for the Holidays | Kitt Larson |
| 1996 | Rakastaa, ei rakasta | I Love You, I Love You Not | Daisy / Nana nuorena |
| 1996 | Unohtumaton Gillian | To Gillian on Her 37th Birthday | Rachel Lewis |
| 1996 | William Shakespearen Romeo ja Julia | William Shakespeare’s Romeo + Juliet | Julia Capulet |
| 1997 | Prinsessa Mononoke | Princess Mononoke | San (äänirooli) |
| 1997 | U-käännös helvettiin | U-Turn | Jenny |
| 1997 | Sateentekijä | Rainmaker | Kelly Riker |
| 1998 | Valeneitsyt | Polish Wedding | Hala |
| 1998 | Kurjat | Les Misérables | Cosette |
| 1998 | Teinikytät | The Mod Squad | Julie Barnes |
| 1999 | Särkynyt palatsi | Brokedown Palace | Alice Marano |
| 2002 | Mieletön matka | Igby Goes Down | Sookie Sapperstein |
| 2002 | Tunnit | The Hours | Julia Vaughn |
| 2003 | It’s All About Love | It’s All About Love | Elena |
| 2003 | Terminator 3: Koneiden kapina | Terminator 3: Rise Of The Machines | Kate Brewster |
| 2003 | Luuserin tähtihetki | The Rage in Placid Lake | tyttö seminaarissa |
| 2004 | Stage Beauty | Stage Beauty | Maria |
| 2005 | Shopgirl | Shopgirl | Mirabella |
| 2005 | Perheen jalokivi | The Family Stone | Julie Morton |
| 2007 | Evening | Evening | Ann Grant |
| 2007 | Pahan jäljillä | The Flock | Allison Lowry |
| 2007 | Tähtisumua | Stardust | Yvaine |
| 2008 | Me and Orson Welles | Me and Orson Welles | Sonja Jones |
2010: Temple Grandin
| 2013 | Hölmö nuori sydän | As Cool as I Am | Lainee Diamond |

Televisiosarjat
| Vuosi | Nimi | Rooli | Jaksot |
| 1992 | Kova laki | Tracy Brandt | ”Skin Deep” |
| 1994 | Lifestories: Families in Crisis | Katie Leiter | ”More Than Friends: The Coming Out of Heidi Leiter” |
| 1994–1995 | Niin sanottu elämäni | Angela Chase | 19 jaksoa |
| 2011–2020 | Isänmaan puolesta | Carrie Mathison | 49 jaksoa |
Aiheesta muualla

Kuvia tai muita tiedostoja aiheesta Claire Danes Wikimedia Commonsissa
David Schneider (suunnistaja)

David Schneider (2009).
David Schneider (s. 27. huhtikuuta 1981) on sveitsiläinen suunnistaja. Hän edustaa Vehkalahden Veikkoja.
Rapperswil-Jonan MM-kilpailuissa 2003 Schneider sijoittui neljänneksi viestissä ja kuudenneksi sprintissä. Viestissä hän suunnisti avausosuuden Thomas Bührerin ja Marc Lauensteinin suunnistaessa kaksi viimeistä osuutta. Aichin MM-kilpailuissa 2005 hän sijoittui pitkällä matkalla neljänneksi. Vuonna 2006 Århusin MM-kilpailuiden pitkällä matkalla hän sijoittui yhdeksänneksi.
Suunnistuksen maailmancupin osakilpailussa Zürichissä 2009 Schneider voitti hopeaa sprintissä.
Aiheesta muualla

David Schneiderin kotisivut
Crispus Attucks

| Crispus Attucks |
| --- | --- |
 Crispus Attucks kauan kuoleman jälkeen tehdyssä kuvauksessa.
Henkilötiedot
Syntynyt: 1723 Framingham, Massachusetts
Kuollut: 5. maaliskuuta1770 Boston, Massachusetts
Ammatti:  orja, merimies, köydentekijä
Crispus Attucks (1723 – 5. maaliskuuta 1770) oli Massachusettsissa nykyisissä Yhdysvalloissa elänyt orja, merimies ja köydentekijä. Hän tuli erityisen tunnetuksi saadessaan surmansa Bostonin verilöylyssä vuonna 1770. Verilöyly vaikutti osaltaan Yhdysvaltain vapaussodan alkuun ja Attucksiin joskus viitattu "ensimmäisenä itsenäisyyden puolesta kaatuneena".
Elämäkerta

Crispus Attucks syntyi Framinghamissa Massachusettsissa vuonna 1723. Hänen isänsä oli musta orja ja äiti natic- tai nantucket-heimon intiaani. 16-vuotiaana Attucks myytiin uudelle orjaisännälle nimeltä Deacon William Brown. Attucks haaveili vapaudesta ja laivojen parissa työskentelystä. Vuonna 1750 hän päättikin karata orjaisännältään. Brown osti mainoksia lehdestä Boston Gazette tarjoten palkkiota Attucksin palauttamisesta. Mainoksessa hän myös huomautti laivojen omistajia siitä, että Attucks todennäköisesti pyrkisi niille töihin. Mainoksista huolimatta Attucks tosiaan pääsi töihin laivoille Bostonissa toimien esimerkiksi valaanpyyntialuksien miehistössä, sekä köyden tekijänä.
2. maaliskuuta 1770 Bostonissa syttyi kahakoita paikallisten köydentekijöiden ja järjestystä valvovien brittisotilaiden välille. Kolme päivää myöhemmin tapahtumat kärjistyivät ja tulivat tunnetuksi Bostonin verilöylynä. Attucks oli yksi noin 30 henkilön joukosta, jotka alkoivat huudella ja provosoida brittiläisiä vartijoita Bostonin tullitalon edustalla. Väkijoukon paisuessa brittikapteeni Thomas Preston lähetti tullitalolle vahvistukseksi seitsemän sotilaan joukon. Väkijoukon yrittäessä rynnäköidä tullitalolle sotilaat avasivat tulen. Attucks oli yksi viidestä tulituksessa surmansa saaneista bostonilaisista.
Bostonin verilöyly on nähty usein alkusysäyksenä Yhdysvaltain vapaussodalle. Attucks tuli tunnetuksi "ensimmäisenä itsenäisyyden puolesta kaatuneista". Hänet haudattiin Park Streetiin hautausmaalle Bostonissa. Afroamerikkalaiset orjuuden vastustajat alkoivat vuonna 1858 viettä Crispus Attucksin päivää. Bostonin kaupunki pystytti hänelle pronssi- ja graniittipatsaan vuonna 1888.
Kuvaus Bostonin verilöylystä. Attucks saa surmansa teoksen etualalla.
Cray

| Cray |
| --- | --- |

Yritysmuoto:  pörssiyhtiö
Osake:  NASDAQ: CRAY
ISIN:  US2252233042
Perustettu:  1972
Perustaja:  Seymour Cray
Toimitusjohtaja:  Peter J. Ungaro
Kotipaikka:   Seattle, Washington
Tuotteet:  supertietokoneet
Henkilöstö:  800
Emoyhtiö:  Hewlett Packard Enterprise
Kotisivu:  cray.com
Infobox OKVirheellinen NIMI-arvo: 
Nestejäähdytteinen Cray-2 oli maailman nopein tietokone 1985–1990.
Cray Inc on yhdysvaltalainen yhtiö, joka on erikoistunut supertietokoneiden suunnitteluun ja valmistukseen.
Cray valmistaa sekä "sarjavalmisteisia" koneita että erityisesti käyttäjälleen rakennettuja koneita. Nykyään useimmat superkoneet jäävät ainutlaatuisiksi.[lähde? ]
Suomessa CSC – Tieteen tietotekniikan keskuksella on Cray XC40 Sisu supertietokone.
Historia

Seymour Cray perusti Cray Research, Inc. -yhtiön 1972. Cray irrotti Colorado Springsin laboratorion omaksi Cray Computer Corporation -yhtiökseen vuonna 1989, mutta se päätyi konkurssiin 1995.
SGI osti Cray Researchin vuonna 1996 740 miljoonan dollarin hinnalla.
SGI ilmoitti Crayn myynnistä Tera Computerille vuonna 2000. Kaupan jälkeen Tera Computer muutti nimekseen Cray.
Hewlett Packard Enterprise (HPE) ilmoitti toukokuussa 2019 pyrkimyksestä ostaa Cray. HPE ilmoitti kaupan valmistumisesta syyskuussa 2019.
Elokuussa 2019 Cray ilmoitti kolmannesta sopimuksesta eksaluokan supertietokoneen valmistamiseksi: tietokoneet ovat Aurora, Frontier ja El Capitan.
Tuotteita

Cray-1 (1976)
Cray X-MP (1983)
Cray-2 (1985)
Cray Y-MP (1988)
Cray Operating System
UNICOS
Cray Linux Environment - perustuu SUSE Linux Enterprise Serveriin (SLES)
Aiheesta muualla

Kuvia tai muita tiedostoja aiheesta Cray Wikimedia Commonsissa
Cray XT4:n kuvia CSCn sivuilla (Arkistoitu – Internet Archive)
Cray Research and Cray computers FAQ Part 1 (englanniksi)
David Caruso

| David Caruso |
| --- | --- |
 David Caruso vuonna 2008
Henkilötiedot
Syntynyt: 7. tammikuuta 1956 (ikä 68) Forest Hills, Queens New York
Kansalaisuus:   Yhdysvallat
Ammatti:  näyttelijä
Puoliso:  Cheri Maugans (vih. 1979; ero 1984) Rachel Ticotin (vih. 1984; ero 1987) Margaret Buckley (vih. 1996; ero 2007)
Lapset:  3
Näyttelijä
Aktiivisena:  1976-
Merkittävät roolit:  “Shamrock” Hill Street Blues “Horatio Caine” CSI: Miami “John Kelly” NYPD Blue
Palkinnot
 Golden Globe 1994 Paras miespääosa TV-sarjassa NYPD Blue 
Aiheesta muualla
IMDb 
Elonet
David Stephen Caruso (s. 7. tammikuuta 1956 Forest Hills, Queens, New York) on yhdysvaltalainen näyttelijä. Hänellä on italialaisia ja irlantilaisia sukujuuria. Hänen tunnetuimpia roolejaan ovat etsivä John Kelly NYPD Bluessa (1993–1994) sekä kulttimaineeseen noussut komisario Horatio Caine televisiosarjassa CSI: Miami (2002–2012). Lisäksi Caruso on näytellyt irlantilaisjengin johtajaa televisiosarjassa Hill Street Blues. Caruso on myös näytellyt ensimmäisessä Rambo-elokuvassa Rambo – taistelija sheriffin apulaista Mitchiä. Hän näyttelee elokuvassa Hudson Hawk – varkaista parhain Kit Katia.
Caruso on voittanut Golden Globen vuonna 1994 parhaasta miespääosasta sarjasta NYPD Blue ja lisäksi hän sai samana vuonna Emmy-ehdokkuuden sarjasta NYPD Blue. Caruso on menestynyt paremmin televisiosarjojen kuin elokuvien näyttelijänä .
Yksityiselämä

Caruso on ollut kolmesti naimisissa. Ensimmäinen avioliitto oli Cheri Maugansin kanssa vuosina 1979–1984, toinen avioliitto oli näyttelijä Rachel Ticotin kanssa vuosina 1984–1987. Liitossa syntyi yksi lapsi (s. 1984). Kolmas avioliitto oli Margaret Buckleyn kanssa vuosina 1996–2007. Myöhemmin Caruso seurusteli Liza Marquezin kanssa, jonka kanssa he erosivat lokakuussa 2007. Heillä on kaksi yhteistä lasta, poika ja tytär.
Näyttelemisen ohella Caruso oli Steam on Sunset -vaate- ja huonekaluliikkeen osaomistaja Miamissa.
Aiheesta muualla

Kuvia tai muita tiedostoja aiheesta David Caruso Wikimedia Commonsissa
David Caruso Internet Movie Databasessa. (englanniksi)
Condé-sur-Vire

| Condé-sur-Vire |
| --- | --- |
 Saint-Martinin kirkko
 vaakuna
 Condé-sur-Vire
 Koordinaatit: 49°22′42″N, 1°13′34″W 
Valtio:  Ranska
Alue:  Normandia
Departementti:  Manche
Arrondissementti:  Saint-Lô
Pinta-ala:  
 – Kokonaispinta-ala:  24,9 km²
Väkiluku (2013):  3 374
 – Väestötiheys:  135,8 as./km²
 
 Kunnan kotisivut 
Infobox OKVirheellinen NIMI-arvo: 
Condé-sur-Vire on kunta Ranskassa Manchen departementissa Normandian alueella. Se sijaitsee Virejoen varrella.
Kuntaliitokset

1. tammikuuta 2016 Le Mesnil-Raoultin kunta liittyi Condé-sur-Viren kuntaan.
Talous

Condé-sur-Viressä on Elle & Vire maitotuotteita valmistava tehdas. Yrityksen juuret ulottuvat 1940-luvulla perustettuun osuuskuntaan, jossa Elle- ja Virejokien laaksoissa olleet maidontuottajat yhdistivät voimansa.
Aiheesta muualla

Kuvia tai muita tiedostoja aiheesta Condé-sur-Vire Wikimedia Commonsissa
Elle & Vire
Cécile Chaminade

Cécile Chaminade
Cécile Louise Stéphanie Chaminade [šaminad] (8. elokuuta 1857 Pariisi – 13. huhtikuuta 1944 Monte Carlo) oli ranskalainen pianisti ja säveltäjä.
Chaminaden musikaalisuus huomattiin hyvin varhain, ja hänen äitinsä alkoi opettaa hänelle pianonsoittoa, vaikka isä vastusti tyttärensä musiikkiopintoja. Chaminade otti pianotunteja Félix Le Coyppeyltä, Auguste Savardilta ja Martin-Pierre Marsickilta ja sävellystunteja Benjamin Godardilta. Säveltäjät Camille Saint-Saëns, Emmanuel Chabrier ja Georges Bizet kannustivat häntä jatkamaan uraansa.
Varovaisen varhaistyön 1. pianotrion op. 11 (1880) jälkeen mm. seuraavat teokset ovat merkittäviä hänen urallaan: sarja orkesterille (1881), koominen ooppera La Sévillane op. 10 (1882), pianotrio nro 2 op. 34 (1887) sekä konservatorion tilaama concertino huilulle ja orkesterille op 107 (1902), joka jäi hänen viimeiseksi sinfoniseksi työkseen.
Chaminade sävelsi ensi sijassa pianomusiikkia, mutta vuonna 1888 hän esitti Antwerpenissä kolme sinfonista teostaan: baletin Callirhoë op. 37 Marseillessa, konserttikappaleen pianolle ja orkesterille op. 40 ja draamallisen kuorosinfonian Amatsonit op. 26.
Cécile Chaminaden tuotanto käsittää kamari- ja orkesteriteosten lisäksi yhteensä noin 200 pianokappaletta ja noin 150 yksinlaulua. Hänen ensiesiintymisensä Yhdysvalloissa tapahtui Philadelphian orkesterin solistina 7. marraskuuta 1908, kun hän esitti orkesterin kanssa konserttikappaleensa pianolle ja orkesterille. Häntä arvostettiin konserttipianistina erityisesti Ranskassa ja Saksassa.